Inka Auhagen

Inka Minna Auhagen (o.s. Kuoppamäki, s. 1966) on suomalainen laulaja-lauluntekijä.

Auhagen käyttää taiteilijanimeä Inka. Hänen albuminsa Tomua tuulessa julkaistiin vuonna 1996. Single "Tomua tuulessa" ylsi joulukuussa 1996 Radio Suomen listaykköseksi. Samana vuonna Auhagen sijoittui Suomen euroviisukarsinnassa kuudenneksi kappaleella "Keinuta mua". Vuonna 1997 hän kilpaili Syksyn sävelessä kappaleella "Suuri sydän". Television Neloskanavalla hän juonsi 1990-luvun lopulla lifestyle-ohjelmaa Neiti Groove. Hän kiersi maailmaa saksalaisen Sash!-tanssimusiikkikokoonpanon laulusolistina. Single "With My Own Eyes" kipusi UK Singles Chart listan top 10 joukkoon. Vuonna 2015 Auhagen julkaisi albumin Vaeltaja.

Auhagen toimii säveltäjänä, sanoittajana, studiomuusikkona ja ääninäyttelijänä.

Auhagenin muille suomalaisille laulajille säveltämiä kappaleita ovat muun muassa Arja Korisevan "Vähän liian vähän" (1998) ja Lea Lavenin "Kuin muuttolinnut" (2023). Yhteisiä projekteja ulkomaisten yhteistyökumppanien kanssa on lukuisia. 

Auhagen on asunut suurimman osan elämästään Saksassa. Hänen isänsä Jukka Kuoppamäki, siskonsa Anna Kuoppamäki ja puolisonsa Kai Auhagen ovat muusikoita. Inka ja Kai Auhagen avioituivat vuonna 1990, ja heillä on yksi tytär.

Lähteet 

Suomalaiset laulaja-lauluntekijät
Vuonna 1966 syntyneet
Elävät henkilöt